Blómaskeið táknmála er oft 
talið hafa verið á 18. og 19. öld.
Upphaf þess er oft rakið til 
starfa Charles-Michel de L'Épée
sem stofnaði fyrsta ríkisskólann í 
heiminum fyrir döff börn í París árið 1755.
L'Epée var franskur prestur og lærði
franskt táknmál af döff nemendum.
Hann trúði að döff börn hefðu sömu 
möguleika og heyrandi börn til að læra.
Í vinnu sinni þróaði hann 
kennsluaðferðir í anda
tvítyngiskennslu þar sem 
hann nýtti bæði franskt
ritmál og franskt táknmál.  
Nemendur hans tileinkuðu sér
og gátu rætt ólíkar hugmyndir í 
tengslum við mismunandi þemu.
Þeir gátu til dæmis rætt stjórnmál, vinnu og 
fleira. L'Épée hélt þeirri hugmynd á lofti að
döff gætu gert flest eins og heyrandi. Þeir gætu 
stundað nám og vinnu. Þeir hefðu allt nema heyrn.
Í fyrstu efaðist fólk og trúði 
ekki að þetta væri hægt.